Diari Oficial de la Generalitat Valenciana


Sumari del DOGV 8513, del 25-03-2019 (2019/2562)

RESOLUCIÓ d'11 de març de 2019, de la Conselleria d'Educació, Investigació, Cultura i Esport, de revocació de l'autorització per la no-adaptació al Decret 2/2009, de 9 de gener del Consell, del centre privat pàrvuls Chiccos, de Castelló de la Plana, amb el codi 99716198.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/2562


Data del document
:   11-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ d'11 de març de 2019, de la Conselleria d'Educació, Investigació, Cultura i Esport, de revocació de l'autorització per la no-adaptació al Decret 2/2009, de 9 de gener del Consell, del centre privat pàrvuls Chiccos, de Castelló de la Plana, amb el codi 71486159. [2019/2562]  
Fets  
  
Primer. Segons consta en el Registre de Centres Docents de la Conselleria d'Educació, Investigació, Cultura i Esport el centre privat de pàrvuls Chiccos, amb domicili en la Gran Via Tárrega Monteblanco, s/n, de Castelló de la Plana va obtindre, en data 1 de desembre de 1970, autorització, mitjançant Resolució de la Direcció General d'Educació Primària, Ministeri d'Educació i Ciència, per a una unitat de pàrvuls amb 40 llocs escolars.  
Segon. En data 30 de juny de 1983, mitjançant Resolució del Ministeri d'Educació el centre va canviar la seua titularitat, de María Teresa Llorens García a Teresa Pegueroles, Vicenta Saura, Nieves Villarroya i María Jesús Castillo.  
Tercer. En data 3 de juliol de 2013, se li notifica que han d'acollir-se a la disposició transitòria primera del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana, per la qual s'estableix un termini màxim de tres anys perquè els centres autoritzats com a centres d'Educació Preescolar s'adaptaren al que es disposa en el Decret, termini que va finalitzar l'any 2012.  
Quart. Hui dia, no consta en aquest Servei d'Autorització de Centres Privats i Concerts Educatius que el centre de referència haja obtingut autorització com a centre d'Educació Infantil de primer cicle, per la qual cosa a data actual es troba en una situació irregular.  
Cinqué. Rebut l'informe d'Inspecció Educativa, de data 3 d'octubre de 2018, després de la visita al centre privat pàrvuls Chiccos de Castelló de la Plana, amb el codi 51896430, en el qual es confirma que el centre no es va adaptar, dins de la data límit del Decret 2/2009, de 9 de gener, i es fa constar que el centre continua amb la seua activitat educativa en el curs 2018-19.  
  
Fonaments de dret  
  
1r. S'adopta la present resolució d'acord amb les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport.  
2n. El cessament d'activitats docents d'aquest centre no comporta cap greu perjudici per a l'interés públic.  
  
D'acord amb tot l'anterior i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, resolc:  
  
La revocació de l'autorització, per incompliment de la normativa establida, del centre docent privat següent:  
  
Codi del centre: 14799032.  
Denominació específica: Centre docent privat pàrvuls.  
Denominació del centre: Chiccos.  
Titulars: Teresa Pegueroles, Vicenta Saura, Nieves Villarroya, i M.ª Jesús Castillo.  
Domicili: Gran Via Tárrega Monteblanco, s/n.  
Codi postal i localitat: 12018 Castelló de la Plana.  
Província: Castelló.  
Ensenyaments autoritzats: Preescolar de pàrvuls.  
  
La present resolució tindrà els seus efectes a partir de l'endemà de la data de publicació en el Diari Oficial de la Generalitat Valenciana. No obstant això els seus efectes acadèmics s'entenen referits a l'inici del curs escolar 2018-19.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 11 de març de 2019.- El conseller d'Educació, Investigació, Cultura i Esport: Vicent Marzà Ibáñez.